b'\n_START_ARTICLE_\nDNA D\n_START_SECTION_\nGlasba\n_START_PARAGRAPH_\nPrvi del albuma je v rock slogu, drugi del pa ka\xc5\xbee elektronske vplive. Skupina je to na svoji spletni strani opisala kot: \xc2\xbbSurovo replikacijo glasbenih vplivov na prvem delu dopolnjuje mutacija kot posledica dvoletnega trdega dela in poglabljanja vase na drugem delu, obe skupaj pa sta celota, glasbena podoba skupine na prelomni to\xc4\x8dki svoje kariere.\xc2\xab Na prvem delu je priredba pesmi \xc2\xbbLep dan za smrt\xc2\xab\xc2\xa0skupine Niet, ki vsebuje tudi del pesmi \xc2\xbb\xc4\x8cas\xc2\xab._NEWLINE_Pesem \xc2\xbbKozlam\xc2\xab\xc2\xa0je bila prvi\xc4\x8d odigrana na podelitvi viktorjev 2014, ki je potekala 18. aprila 2015. Skupina Dan D je na nastop povabila znane pevce najve\xc4\x8djih slovenskih rock skupin: pod imenom Ljudska fronta so pri pesmi sodelovali Grega Sko\xc4\x8dir (Big Foot Mama), Tone Kregar in Jernej Dirnbek (Mi2), Tomi Megli\xc4\x8d (Siddharta) in Borut Marolt (Niet). Pesem je bila prvotno namenjena samo viktorjem, a se je skupina kasneje odlo\xc4\x8dila, da jo bo dodala na svoj novi album. Pesem so posneli tudi v studiu, in jo izdali marca 2015 izdali kot singl v obliki videospota; re\xc5\xbeiser je bil Predrag Raj\xc4\x8di\xc4\x8d \xe2\x80\x93 Perica._NEWLINE_Drugi singl, \xc2\xbbSonca 2\xc2\xab, so oktobra nenapovedano objavili na svoji Soundcloud strani._NEWLINE_Zadnja pesem na drugem delu albuma, \xc2\xbbPozitivne misli\xc2\xab, je iz\xc5\xa1la \xc5\xbee januarja 2014.'